# data[].attributes.body
Últim dia a Aalborg.
Hem passat una estona al laboratori de ciències aprenent els fonaments dels àtoms i després hem seguit amb la Jenni a l'última classe de danès que presenciem.
Agrair enormement a Alicia, Louise i Jenni la setmana que hem compartit.
Un equip de treball que s'esforça per a la integració dels alumnes que tenen com a últim recurs aquesta possibilitat.

# data[].attributes.body
Divendres de feina intensa i Rikke Møller Larsen i l'Anders Moller, que ens han mostrat com plantegen la preparació d'infants i joves per a la seva vida digital.
Seguidament, hem pogut gaudir d'una sessió magnífica i molt enriquidora sobre com incorporar un model de disseny especulatiu participant en una proposta de prototipatge de ciència-ficció. Hem descobert una manera diferent de treballar les competències digitals a l'escola, amb materials per explorar i exemples de treball que poden ser aplicats a l'aula. Molt enriquidor.

# data[].attributes.body
Pot semblar insignificant, però les parets de l'àrea educativa de l'Ajuntament d'Aalborg estan plenes de fotos d'infants i de joves. Ens va semblar molt bonic i alhora molt revelador. En aquest lloc no es permet oblidar per a què i per a qui treballem. Chapeau!

# data[].attributes.body
En aquesta primera jornada a Born og Unge, Anders Moller, responsable del Makerspace, ens va rebre i ens va fer una visita guiada per les instal·lacions.

Rasmus Greve, antic cap del departament de Tecnologia de la Informació, ens va presentar com tenen a Aalborg organitzats la tecnologia en els diferents sistemes educatius. Ens va explicar sobre la seva estratègia digital i com s'organitzen per donar suport a les escoles, pel que fa a temes relacionats amb sistemes operatius i a la seva gestió, amb dispositius digitals i amb temes econòmics.

Els tècnics presents de l'Àrea de Cultura Digital i de l'Àrea de recerca del Departament d'Educació de Catalunya; Salvi Canadell, Violeta Roca i Oriol Codina, vam explicar els principals objectius i línies d'acció del pla d'Educació Digital de Catalunya. A més, també els hi vam detallar els projectes més rellevants que duem a terme des de l'Àrea de Cultura Digital, tals com, Pensament Computacional, Canal Reporters, Mòbils.edu, STEAMcat, la mentoria digital, la Xarxa Territorial de Cultura Digital...

Va ser molt interessant poder aprendre sobre el Makerspace i com volen involucrar als alumnes dels centres educatius d'Aalborg a treballar les tecnologies de forma crítica i constructiva. Ens van parlar sobre "Technology comprehension", la nova assignatura a Dinamarca centrada en quatre aspectes principals: l'empoderament digital, el pensament computacional, habilitats i coneixement tecnològic i el disseny digital i el disseny de processos.

# data[].attributes.body
Aprenentatge basat en problemes. Maker'n és un model per acompanyar el viatge que hi ha entre una bona pregunta i una factible solució. El punt de partida sempre és un problema real i sobre ell es teixeixen més i més preguntes que el docent va acompanyant amb la capacitat de decidir quant de temps dedicar a cada LOOP, és a dir, quant de temps m'aturo per aprofundir en un saber i mostrar com a aplicar-lo de cara a solucionar una part del problema. Excel·lent.

# data[].attributes.body
Els companys del microconsorci "Mòbils.edu", els nostres especialistes de cultura digital, compartint els projectes i recursos més destacats.

# data[].attributes.headline
Presentació del Pla d'Educació Digital de Catalunya

# data[].attributes.subject
Presentació del Pla d'Educació Digital de Catalunya

# data[].attributes.body
Anders Moller, el nostre tècnic docent de referència, amb qui hem parlat tantes vegades online, ens fa una càlida rebuda al seu lloc de treball, l'àrea educativa de l'Ajuntament D'Aalborg. Ens donen l'oportunitat de presentar el que fem a Catalunya, com és el Pla d'Educació Digital. Ells fan moltes coses bé, sí, però ens fan adonar que també tenim molt a aportar. Sens dubte, establir contactes d'aquest tipus és començar a treballar a un altre nivell. Agraïment.

# data[].attributes.body
L'Anders Moller, el tècnic docent que ha coordinat les escoles, ens va preparar un tour per la ciutat d'Aalborg. En aquesta fotografia som a la "Casa de la música", un edifici emblemàtic amb una estètica imponent.

# data[].attributes.body
Quina gran sort. En Soren, una persona molt especial, ens havia preparat una activitat per tots nosaltres a l'exterior. Ens fan fer quatre activitats de teambuilding que ens connecten amb la resta de professors i ens connecta amb la natura, un entorn meravellós a 10 km d'Aalborg. Rialles mentre ens fan tallar troncs i utilitzar bolis 3D, pescar crancs, reflexionar, compartir... ens coneixem mentre tastem pinya a la brasa. Un dia inoblidable.

# data[].attributes.body
Parlar d'innovació a Dinamarca és parlar del makerspace. A totes les escoles reserven i adapten una aula per a fer experimentació amb la tecnologia. I no només l'utilitzen com a mitjà sinó també com a fi, sense pudor. "Convidar-los a manipular la tecnologia i aprendre amb ells a explorar els seus usos és fer-los incorporar amb naturalitat els processos que després permeten desenvolupar projectes complexos". Magistral.

# data[].attributes.body
Meravellosos tallers amb tota mena d'eines per construir somnis. Aquí sembla que tot l'imaginable pugui fer-se realitat.

# data[].attributes.body
Hem pogut parlar amb la infermera del centre. Hem pogut comentar aspectes sobre la prevenció de la salut de l'alumnat des de diferents òptiques i veure com s'integren els diferents serveis (sanitari, escolar, social) de manera coordinada. Ha estat interessant veure com actuen en el context escolar amb accions que garanteixi els suports adients per a la salut dels alumnes. Hem parlat sobre les principals dificultats que detecten en l'alumnat i les estratègies per garantir els suport més adient per a tot l'alumnat.

# data[].attributes.body
Tercera jornada al centre Ung Auc on hem pogut observar l'ús de les tecnologies en l'aprenentatge de les llengües. Les eines digitals permeten dinamitzar la classe i treballar a partir de continguts digitals, escoltar i compartir arxius, aprofundir en els aspectes que els alumnes volen explorar.
Un bon exemple que com els dispositius mòbils poden contribuir a comunicar i aclarir les activitats d’aprenentatge que proposa el docent, poden ajudar a planificar el procés d’aprenentatge, poden ajudar a ampliar les diferents maneres de proporcionar continguts en diversos formats i poden resultar, en definitiva, una eina de suport durant la jornada

# data[].attributes.body
Aquest no és un centre com els altres. UNGAuc disposa de més recursos del normal perquè també els seus esforços surten de l'habitual. La gràcia d'aquestes aules és que els estudiants han participat en el disseny i la creació dels espais, creant estructures en equip, amb les seves mans. Des de l'anàlisi de la necessitat fins a la creació d'un prototip, l'alumnat s'endinsa en projectes autèntics que poden fer servir, que acaben repercutint en el benestar de tots i es nota que n'estan orgullosos de crear espais compartits on aprendre junts.

# data[].attributes.body
Avui observem un grup de moltes nacionalitats diferents: Ucraïna, Eritrea, Congo, Iran. Després d'escoltar algunes de les seves cançons favorites, els alumnes crearan una pàgina web amb diferent elements inclosos en ella com àudio, so i imatges. La pàgina ha de ser personal, basada en la família i la seva vida. Les professores Susanna i Janni han mostrat les seves pàgines i la tasca ha quedat molt clara per als alumnes. Disposaran de tot el matí per elaborar el producte final. Un matí de sol a Aalborg, per fi!

# data[].attributes.body
Avui a les primeres hores del matí els alumnes han començat a dissenyar el seu projecte  peronal del scape room. Han rebut indicacions clares dels passos a seguir i format els grups.
L'últim bloc del matí han baixat  als tallers a començar a fer el prototip del seu projecte.
Una part preparen el scape room i altres practiquen tecniques de construcció.

# data[].attributes.body
Continuem amb el projecte del scape room que engloba matemàtiques, anglès, danès i cuina. A primera hora s'han resolt problemes matemàtics que els platejava el joc. Tot i la diversitat del grup, Louise i Stine han fet que el grup es mostrés motivat i s'ha fet progrés. A la 2a classe, una part del grup ha après a crear un scape room amb l'aplicació Thinglink (amb un professor substittut molt proprer i dinàmic); l'altra part del grup prepara el menú del dia: pasta alla rabiata. En la darrera sessió, hem progressat en la llengua danesa.

# data[].attributes.body
Primer dia al centre UngAUC d'Aalborg. per par dels dos centres, IE Lloret i Bisbe Berenguer.  El primer que ens han mostrat són les meravelloses instal.lacions que tenen al centre i la forma en què treballen.
Gent molt amable en un dia gris, fred i plujós.
Hem assistit a classes de matemàtiques, ciències i cuina!

# data[].attributes.body
Avui hem visitat l’última escola, l’única que tenia infantil i primària conjuntament. Al visitar els més petits, on només hi havia 5 ‘mininos’ de 3 a 5 anys, hem fet una cançó i dansa amb ells. Juntes hem après molt i ens ho hem passat molt bé!

# data[].attributes.body
Últim dia de la gran experiència a Kildare community School.
Hem començat el dia fent una exposició   per a l'equip directiu del centre  explicant com són els nostres centres i recollint les experiències de la setmanai. Despŕes hem participat en unes jornades de germanor amb les escoles de primària del poble.
Ens portem la maleta plena d'experiències i idees per innovar al nostres centres d'origen. Adèu Irlanda,
Hope to see you soon

# data[].attributes.body
Ahir després de l’observació vam visitar Guimarães, la ciutat on va néixer Portugal. Expliquen que Alfonso Enriquez, al guanyar la batalla contra la seva mare espanyola, va aconseguir la independència de Portugal, i es va convertir en el seu primer rei.

# data[].attributes.body
Avui ens hem aixecat amb un dia típic irlandés, la pluja ens ha visitat en el nostre camí a l'institut.
Hem seguit fent observacions a les diferents classes: Francés, Matemàtiques, Informàtica, Art.
Després hem tingut una mica de temps per poder preparar la presentació que farem demà a l'equip directiu i hem marxat a dinar.
Per la tarda hem visitat la Catedral de Santa Brígida i la torre rodona.
I per acomiadar la nostra estada hem anat amb el professorat de l'institut a sopar a un restaurant de la ciutat.

# data[].attributes.body
L’equip de Braga estem gaudint d’una estada molt especial a Portugal.
L’agrupamento d’escoles Trigal de Santa Maria ens ha obert les portes per conèixer la seva realitat. Cada dia està sent una aventura, ja que hi ha una escola per cada cicle (aquí els cicles van diferents al nostre sistema), però totes tenen una cosa en comú: un entorn privilegiat i un equip de mestres molt humà.

# data[].attributes.body
Quan un centre educatiu et dona la benvinguda amb una escala abocada a la natura i tan plena de llum ens venen al cap algunes coses... Una escola ha de ser en primer lloc això, un espai acollidor que convida a entrar-hi.
L'ascensor social tan propi dels països nòrdics és al·legòricament escenificat en aquest punt. Aquí hi entren persones acabades d'aterrar a Dinamarca, persones expulsades pel sistema formal perquè no encaixen, persones que per circumstàncies de salut física o mental no han pogut seguir al mateix ritme l'engranatge formal educatiu.  Potser no és un ascensor, perquè no és mai fàcil ni ràpid recuperar el temps perdut ni tampoc ho és desdibuixar passats difícils. Aquí tenim una escala que, amb esforç permet a qui hi puja, esbossar futurs, il·luminats per la claror d'una nova oportunitat.

# data[].attributes.body
Congrés de docents d'instituts d'Irlanda per ACCS ICT Conference al Mount Wolseley Hotel

# data[].attributes.body
El nostre primer dia a Kildare ha començat a les 8:30h quan direcció ens ha rebut a l'entrada de l'institut.
Seguidament hem fet una volta per conèixer una mica de les extenses instal·lacions que disposen i desprès hem esmorzat.
Amb la panxa plena ens hem repartit per les aules per fer l'observació.
Per la tarda hem anat als Jardins Japonesos on hem gaudit d'una bona estona de relax a la natura.

# data[].attributes.body
El dimarts 20 de setembre hem tingut un dia intens.
Hem començat la jornada amb una observació d'aula i despŕés d'un descans, un bus ens ha portat fins a Dublín, per anar al Parlament irlandés.
Afortunadament, el 'Chairman' de la cambra ens ha atès i ens ha convidat a visitar el parlament, cloent la visita amb un dinar al restaurant del parlament, el qual no es podia fotografiar per raons de seguretat.

# data[].attributes.body
Dia 1- Dilluns 19 de setembre comença l'aventura. Tenim l'oportunitat d'observar un centre extraordinari que treballa per acollir i orientar alumnat molt divers. Inclusió i noves tecnologies, aules molt equipades i espaioses, espais taller on arreglar un cotxe, crear quelcom a partir d'una bicicleta de la deixalleria, tallar fusta, imprimir en 3D... Molts recursos i també molta necessitat d'organització. De moment, aules amb 22 alumnes i 2 o 3 professors, sales dins l'ambient per treballar en silenci, llibertat per aixecar-se i sortir...Fan classe d'una hora i quart i després hi ha un descans. Cada dia donen esmorzar. "Així ens assegurem que ho facin", ens diuen. Tenim moltes preguntes per fer. Demà més.